cyanic-selkie/wikianc huggingface dataset:
Norsk harpe
Ny musikk
Nyere bruk av norsk harpe i musikk er en avbrutt tradisjon, og bruken blir derfor improvisert. Noe er kjent om hva som ble spilt, blant annet skriver Østgaard om at det ble spilt salmer, men allerede i 1851 var instrumentet på vei ut og det er usikkert om hans observasjoner har gyldighet generelt.
Musikere som er kjent for å eksperimentere med norsk harpe er blant annet Sverre Jensen, Tone Hulbækmo, Åshild Watne og Stein Villa. Hulbækmo var første som brukte en norsk folkeharpe på en musikkutgivelse, dette skjedde i 1983.
Villhesten
Villhesten er en norsk drama- og familiefilm fra 1994, regissert av Morten Kolstad.
Handling
12 år gamle Ragnhild hører et sagn om en gal hest som for lenge, lenge siden stakk av fra sine eiere og flyktet til fjells. Siden da har ingen sett mer til det ville dyret. Inntil nå. Ragnhild hører lyder om natten, og skimter en stor, svart skikkelse som tramper i tunet. Like etterpå er dyret borte. Hun forteller om sine opplevelser, men ingen tror henne. Hun bestemmer seg derfor for å reise opp på stølen, og bo i familiens gamle sel. Kanskje hun der får sett den svarte hesten igjen. Hun tar derfor med seg sin beste venninne til fjells på jakt etter den såkalte «Villhesten». Det ville dyret er derimot ikke de eneste farene de mektige Sunnmørsalpene byr på. Over alt lurer farer i det ville naturlandskapet, og samtidig er jegere på jakt i samme område. De skyter nesten hva de måtte komme over...
Ingvild Aleksandersen
Ingvild Aleksandersen (født 1968) er en norsk jurist.
Hun er assisterende statsforvalter i Oslo og Viken fra 1.1.21.
Den 19.3 21 ble hun i statsråd oppnevnt i et ekspertutvalg som skal utrede kvalitet og rettssikkerhet i barnevernet. Utvalget skal levere sin utredning innen desember 2022.
Aleksandersen ble i statsråd 5. mai 2017 oppnevnt som medlem i ekspertutvalg for finansiering av livsopphold ved voksnes opplæring. Utvalget skal utrede hvordan flere voksne kan få råd til å ta grunnleggende opplæring. Utvalget leverte sin utredning i en NOU 1. desember 2018.
Aleksandersen er utdannet cand. jur ved Universitetet i Oslo og har advokatbevilling. Hun har også vært juridisk leder i Finnmark fylkeskommune, privatpraktiserende advokat, dommerfullmektig og advokat og nestleder i Finnmarkseiendommen. Hun har arbeidet som divisjonsdirektør i Barne-, ungdoms- og familiedirektoratet 2018-2020. Aleksandersen var fylkesmann i Finnmark fra 30. september 2016 til 15. oktober 2018. Fra 2013 - 2016 var Aleksandersen assisterende fylkesmann i Finnmark.
Moskánjávri
Moskánjávri er en innsjø i øvre del av Rostadalen øst i Målselv kommune.
Innsjøen og hele nedbørfeltet ligger over tregrensen. Sjøen er grunn og uten termisk sjikting om sommeren. Den er dessuten moderat kalkrik og svært klar. Den økologiske tilstanden er vurdert som svært god med hensyn på fisk. Her finnes ørret, røye og lake, med røye som den dominerende.
Utløpet i sørvest renner etter vel en kilometer sammen med Rostaelva.
På nordsiden av vannet ligger Måskohytta, en av Statskogs åpne buer.
Irkutsk-demningen
Irkutsk-demningen (russisk: Иркутская ГЭС – Irkutskaja GES) er en demning og et vannkraftverk i elva Angara i Irkutsk oblast i Russland. Det har navn etter byen Irkutsk, og ligger ovenfor (sørøst for) det store Bratsk-reservoaret lengre nede i elva. Irkutsk-demningen demmer opp et reservoar som strekker seg helt opp til Angaras utløp fra Bajkalsjøen, og bidrar også til å regulere selve vannstanden i hele Bajkalsjøen.
Demningen er 2 400 m lang, med en fallhøyde (water head) på 26 meter. Installert effekt i vannkraftverket er 687,1 MW fordelt på 8 turbiner, og årsproduksjonen omkring 4,1 TWh. Anlegget ble bygget i perioden 1950–1958. Operatør er Irkutsk Power Generation and Distribution Company (Irkutskenergo) OAO.
Eivind Andreassen
Eivind Andreassen (født 16. januar 1962) er en norsk tidligere fotballspiller som spilte for klubbene Tromsø, Strømmen, Tromsdalen og Skarp. Han spilte 116 seriekamper for Tromsø og scoret 20 mål. Han spilte i tillegg 20 cupkamper og scoret ett mål. Han spilte totalt 136 kamper for klubben og scoret 21 mål. Han ble cupmester for Tromsø i 1986.
Grønlands kommuner
Grønland består siden 2009 av fire kommuner. Tidligere var det mange flere mindre kommuner.
Jødegeorgisk
Jødegeorgisk (ყივრული) er det eneste jødiske språket i den kartvelske språkfamilien. Det er rundt 80 000 brukere av språket, hvorav 60 000 i dag bor i Israel, og 20 000 i Georgia. Statusen som eget språk skilt fra georgisk er gjenstand for debatt; enkelte hevder det kun er en dialekt av georgisk som bruker en del hebraiske lånord.
I likhet med andre jødiske språk er jødegeorgisk på tilbakegang i Israel, til fordel for hebraisk. I Georgia er språkets status uforandra fra tidligere, med det unntak av at store deler av de som talte det utvandra til Israel fra 1970-åra og senere.
Kimlag
Kimlag er de grunnleggende gruppene av celler som dyr dannes ved celledifferensiering i begynnelsen av fosterutviklingen. De tre lagene er ektoderm (ytterhud), endoderm (slimhinner) og mesoderm (dyrets øvrige strukturer). Dyr består av ett, to eller tre kimlag, avhengig av kompleksiteten til den voksne organismen.
Ceuta
Ceuta er en spansk eksklave i Nord-Afrika, beliggende på middelhavskysten av Marokko, på det nordligste punktet i Maghreb, nær Gibraltarstredet som skiller byen fra det spanske fastlandet. Eksklaven har et areal på om lag 28 km².
Kimlag
Lagene dannes ved cellekløyving, og særlig gjennom gastrulasjonen, der fosteret går fra å være en enkeltlaget blastula til en dobbeltlaget gastrula med et indre og et ytre lag. Disse lagene er felles for alle dyr mer avansert enn svamper. Det tredje laget, mesoderm, har utviklet seg separat hos protostomier (leddyr, bløtdyr og deres slektninger) og deuterostomier (pigghuder og ryggstrengdyr), og dannes på forskjellig måte hos de to gruppene.
Dannelse av kimlag
Det første kimlaget er ektoderm. Når en zygote begynner å dele seg og vokse, dannes etter hvert en hul ball av celler kalt blastula. Hos svamper utgjør dette hele fosterutviklingen, og den hule strukturen gjenfinnes hos de voksne dyrene.
Ceuta
Geografi
Ceuta er en av Spanias autonome regioner og er dominert av fjellet Monte Hacho hvor det er en befestning for den spanske hæren. Monte Hacho er en av flere mulige plasseringer for den sørlige av Herkulessøylene fra den greske antikken, en annen kan være Jebel Musa, vest for Ceuta. Marokko gjør krav på byen, sammen med den andre autonome byen Melilla og en rekke spanske øyer. Disse områdene var aldri en del av Spansk Marokko. Melilla har vært spansk siden 1497 og Ceuta siden 1580 og da Spania ga kolonien Spansk Marokko uavhengighet i 1956, fulgte ikke disse områdene med inn i den nye staten Marokko, som ble bestående av det tidligere Spansk Marokko og Fransk Marokko.
Historie
Ceutas strategiske beliggenhet har gjort byen til et møtepunkt for handel mellom en rekke ulike kulturer og for militære aksjoner — noe som begynte med karthagerne i det femte århundre før Kristus, og disse kalte byen for Abyla. Det var ikke før romerne tok kontroll over området rundt år 42 at havnebyen, som da hadde navnet Septem, fikk en nesten utelukkende militær rolle. Rundt 400 år senere tok vandalene over romernes kontroll, og senere overtok vestgotere fra Hispania og Bysants.
Kimlag
Dannelse av kimlag
Hos høyere dyr vil en del av fosterets ytre (den vegetative pol) vokser inn i hulrommet i midten av blastulaen til hele fosteret får en fasong som en skål. Denne prosessen kalles gastrulasjon. Kanten på det skålformede fosteret snøres inn slik at fosteret ser ut som en ball med et indre og et ytre lag med en enkel åpning (urmunnen) inn til det indre laget. Det ytre laget vil danne ectoderm som blir til hud og nerveceller hos, mens det indre laget får rollen som slimhinnene i tarmen og kjønnsorganer. Med dannelsen av disse to lagene er den grunnleggende delen av foster- og larveutviklingen ferdig hos nesledyr, kammaneter og flatormer.
Ceuta
Historie
I 710, da de mauriske hærene nærmet seg byen, skiftet den bysantinske guvernøren Don Julián side og fikk dem til å invadere Den iberiske halvøy i stedet. Under ledelse av den berbiske generalen Tariq ibn Ziyad ble Ceuta benyttet som utgangspunkt for angrep på det vestgotiske Hispania rett etter.
Kimlag
Dannelse av kimlag
Det tredje kimlaget, mesoderm, utgjør hovedtyngden av dyret hos alle dyr med tre kimlag. Hos protostomier dannes mesoderm ved at celler rundt urmunnen deler seg og dattercellene ender opp mellom ectoderm og mesoderm. Hos deutropstomiene dannes mesoderm som utposninger av endodermen.
Hos krypdyr, fugler og eggleggende pattedyr, vil den store plommemassen gjøre at dannelsen av disse lagene foregår som tynne flak av celler på toppen av plommen, og ikke som en hul ball. Også hos morkakedyr, som mangler eggeplomme, vokser dannes kimlagene som flate lag.
Kimlagene og vevene de danner
Selv om kimlagene består av relativt like celler, begynner spesialiseringen i forskjellige celletyper allerede på gastrula-stadiet. De forskjellige kimlagene blir til distinkte vev i kroppen.
Ceuta
Historie
Den 14. august 1415 ble Ceuta okkupert av Portugal under Johan I av Portugal. Etter at Portugal mistet sin uavhengighet til Spania i 1580, hadde flertallet av befolkningen i Ceuta spansk bakgrunn. Dette førte til at Ceuta var den eneste byen i Det portugisiske imperiet som valgte å stå på spansk side da Portugal igjen fikk sin uavhengighet i 1640 og krig brøt ut mellom disse to landene.
Ceutas formelle tilknytning til Spania ble anerkjent i Lisboa-traktaten, som bestemte at fra 1. januar 1668 overførte kong Alfons VI av Portugal formelt Ceuta til Karl II av Spania. Imidlertid beholdt byen det originale portugisiske flagget, og dagens flagg har en variant av Portugals riksvåpen. Flaggets bakgrunn er det samme som dagens flagg for Lisboa.
Da Spania anerkjente uavhengighet for Spansk Marokko i 1956, forble Ceuta og det øvrige plazas de soberanía under spansk styre da disse områdene ble betraktet som en integrert del av den spanske staten.
Kulturelt sett er det moderne Ceuta ansett å være en del av den spanske regionen Andalucía. Byen har inntil nylig vært en del av provinsen Cádiz — den spanske kysten ligger bare 20 km unna. Byen er i dag en kosmopolitisk by, med en stor etnisk berbisk minoritet, samt sefardiske jøder og indere.
5. november 2007 besøkte kong Juan Carlos I byen, og dette utløste stor entusiasme og begeistring i den lokale befolkningen, og tilsvarende protester fra de marokkanske myndighetene. Det var første gangen på 80 år at det spanske statsoverhodet besøkte Ceuta.
I dag
Byen har i dag status som autonom by, etter tidligere å ha vært en del av provinsen Cádiz. Byen er en del av Den europeiske union. Valutaen er euro.
Byen har ikke egen flyplass, men har helikopterforbindelse med flyplassen i Málaga, og har fergeforbindelse til det spanske fastlandet.
Terje Nyman
Terje Nyman (født 4. august 1941) er en norsk forretningsmann og oppfinner fra Sandnes.
Da Nyman i 1972 kom tilbake til Norge fra USA etter å ha vært teknisk direktør i Tandberg Radiofabrik i flere år. Nyman bygget opp Proserv-Gruppen i Tananger utenfor Stavanger til å bli en omfattende leverandør av teknologiprodukter til olje- og gassindustrien over hele verden.
Den 26. april 2006 solgte Nyman, med sine 60 prosent av aksjene, og hans medeier, trønderen Sturla Sand, med sine 40 prosent av aksjene, deler av livsverket sitt til en rekke kapitalsterke investorer for over en halv milliard kroner. De nye eierne var Selvaag Invest, Canica (eid av Stein Erik Hagen), Storebrand asa, Sundt as (eid av Petter Sundt), SR Investering as (Sparebank 1 SR-Bank) og det nye private equity-fondet Northern Industries. Nyman og Sand eier fortsatt ti prosent av selskapet.
Nyman har bygget hus i Tananger, men skattet i 2007 fremdeles til Sandnes. Nyman sitter med eierinteresser i flere eiendomsselskaper, og har økt sin skattbare formue til drøyt 168 millioner kroner fra 76 millioner i 2006. .
Nataraja Ramakrishna
Nataraja Ramakrishna (født 31. mars 1923 i Bali, Indonesia, død 7. juni 2011) var en danse-guru og musikkviter fra Telangani (da del av Andhra Pradesh) i India.
Ramakrishna var formann ved Andhra Pradesh Sangeeta Nataka Academy. Han hadde dyrket klassisk dans og musikk i den indiske delstaten Andhra Pradesh i seksti år. Ramakrishna var arkitekten bak gjenopplivingen av danseformen Andhra Natyam, en andakt tempel-dans som tradisjonelt har blitt gjennomført i Andhra Pradesh i over 400 år frem til den ble nesten utryddet. Gjennom hans lange karriere trente Ramakrishna opp mange dansere og han skrev og koreograferte kritikerroste mange danser. Ramakrishna ble tildelt et stipendiat sponset av regjeringen i India, og arbeidet i det daværende Sovjetunionen (dagens Russland) og Frankrike for å spre indisk dans og kunst.
Ramakrishna bruker blant annet klassisk dans og folkedans. Ramakrishna skrev mer enn 40 bøker og hans bidrag til kunsten og dansingen er allment anerkjent over store deler av verden. Med hans utallige opptredener, foredrag, demonstrasjoner og mange reiser har skapt en bevissthet ikke bare om indisk dans generelt, men han har også gjenopplivet flere tapte og glemte danseformer, hovedsakelig fra Andhra Pradesh.
Han mottok utmerkelsen Padma Shri for sitt virke.
Frithjof Kleen
Frithjof Kleen (født 25. juni 1983) er en tysk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 6.
NIO (bilmerke)
NIO (kinesisk 蔚来, pinyin Wèilái) er et kinesisk bilmerke som spesialiserer seg på elbiler. Selskapet ble etablert i 2014, og har hovedsete i Shanghai. NIO deltar i bilsportklassen Formel E, som er for elbiler.
Shinichi Sato
Shinichi Sato (født 7. august 1965) er en japansk baseballspiller som deltok i De olympiske leker i 1992 i Barcelona.
NIO (bilmerke)
I 2018 ble NIO notert på New York-børsen.
Shinichi Sato
Sato vant en olympisk bronsemedalje i baseball under Sommer-OL 1992 i Barcelona. Han var med på det japanske laget som kom på tredjeplass i den første olympiske baseballturneringen bak Cuba og Kinesisk Taipei.
NIO (bilmerke)
NIO bekreftet i april 2021 at selskapet skal etablere seg i Norge. Marius Hayler er administrerende direktør i NIO Norge AS.
Sørfjorden (Indre Fosen)
Bosetningene Husbysjøen og Mælan ligger ved de indre delene av den nordøstliggående fjorden, og utgjør sammen med andre bosetninger det noe større tettstedet og tidligere kommunesenteret i Stjørna kommune, Sørfjorden, hvis poststed fortsatt er Husbysjøen på grunn av at det tidligere postkontoret hadde sin beliggenhet i denne delen av tettstedet.
NIO (bilmerke)
Modeller
NIO har også utviklet konseptbilen NIO Eve, som er en selvkjørende bil, men som også kan kjøres manuelt.
Sørfjorden (Indre Fosen)
Fv 718 går langs sørsiden av fjorden, mens Fv 133 går langs nordsiden i den indre delen av fjorden.
Alemannia Aachen
Alemannia Aachen er en tysk sportsforening fra byen Aachen. I 2006-07 spilte fotballaget igjen i Bundesligaen for første gang siden 1970.
Norsk Bluesunion
Kjerneområde
NBU har som overordnet mål å skape et rikt miljø for blues i Norge. NBU har som intensjon å øke kjennskapen til blues og beslektede musikkformer i Norge gjennom konserter og faglig virksomhet knyttet til sin drift.
Historie-organisasjon
NBU ble opprettet 27.april 1997 etter grundig forarbeid av aktive ildsjeler i det norske bluesmiljøet. Ved oppstart bestod NBU av 23 bluesklubber. NBU har siden den gang hatt en formidabel tilvekst.
Ved årsmøtet 2011 ble Norsk Bluesunion etablert som en selvstendig organisasjon etter at tidligere moderforbund Norsk Rockforbund har besluttet å ikke lenger jobbe sjangerrettet for bluesen, men heller være en sjangernøytral arrangørorganisasjon. Et enstemmig årsmøte stemte for å etablere NBU som selvstendig organisasjon.
Landsmøtet er NBUs høyeste myndighet og avholdes hvert annet år. Landsmøtet velger styre og valgkomite. Styret er NBUs øverste besluttende myndighet i perioden mellom 2 landsmøter. Styret konstituerer seg selv, med unntak av styreleder som er særskilt valgt.
BluesNews er Norsk Bluesunions medlemsorgan. http://www.bluesnews.no/ Alle medlemmer av en bluesklubb tilsluttet NBU abonnerer på BluesNews som en del av sitt medlemskap.
Alle spillesteder, bluesklubber og bluesfestivaler som oppfyller Norsk Blues Unions formålsparagraf kan bli medlem i organisasjonen etter søknad.
László
László er en ungarsk variant av det slaviske mannsnavnet Vladislav.
Utbredelse
László er det mest brukte mannsnavnet i Ungarn.
Kjente personer med navnet
Personene i listen er ordnet kronologisk etter fødselsår.
Winchester College
Winchester College er en britisk privat internatskole for gutter. Den ligger i Winchester i Hampshire i England. Skolen er også kjent under navene Collegium Sanctae Mariae prope Wintoniam (eller Collegium Beatae Mariae Wintoniensis prope Winton), eller St Mary's College near Winchester, noe som gjerne blir forkortet til «Win: Coll:» eller bare «Winchester». Winchester ble grunnlagt av William av Wykeham i 1382. Skolen har rundt 670 elever i aldergruppen 13-18 år og en stab på rundt 100.
Skoleavgiften er på rundt 25 000 GBP årlig.
Thurmanns gate (Oslo)
Thurmanns gate (3-17, 10-18) er en cirka 300 meter lang gate på Sagene i Oslo. Gaten går i vest-øst retning. Den starter ved Maridalsveien og ender i Uelands gate. Thurmanns gate ligger like utenfor Ring 2, men innenfor Ring 3.
Bebyggelsen i Thurmanns gate er en blanding av gamle og nye bygg. Høyden er ca. 6-7 etasjer. Nr. 10 og 12 er en del av boliganlegget Sagene Ring fra 1999. Thurmanns gate nr. 14-18 (mot nord) tilhører det Rivertzke boligkompleks, på folkemunne River'n. Vis-à-vis ligger Arkitekt Rivertz' plass med fotballøkke.
En bronseskulptur av Hønse-Lovisa, figur i Oskar Braatens romaner, ble avduket 1. mai 2007 i krysset med Stockfleths gate. Skulpturen er utført av Nina Sundbye og gitt som gave til Sagene bydel, etter privat innsamling.
En gang før 1917 var det vedtatt plan for å legge Thurmanns gate østover tvers over Myraløkka, frem til Bentsebrua. Et omreguleringsvedtak på 1950-tallet skrinla denne utbyggingen.
Thurmanns gate er oppkalt etter kjøpmann og borgerrepresentant Erik Thurmann. Thurmann døde i 1826 og veien ble oppkalt etter ham av Bystyret i 1871.
Hypogenes
Hypogenes er en slekt av biller som tilhører familien trebukker (Cerambycidae).
Utbredelse
Arten er endemisk for Madagaskar.
Anders Sandrew
Anders Sandrew (født Andersson, 13. mars 1885 i Vendel, Uppsala län, død 12. oktober 1957 i Stockholm) var eier av Sandrew-konsernet.
Da Anders Andersson sammen med sin bror Gustav i 1901 kjøpte en matvarebutikk på Östermalm i Stockholm, viste det seg at det allerede fantes et firma registrert med navnet «Andersson & Andersson». Anders så seg derfor nødt til å finne seg et nytt navn. På en hylle i butikken fant han en flaske portvin med navnet «Sandrew Port», et navn han aldri later til å ha reflektert over at kom fra utlandet. Anders tok så navnet Sandrew, og brødrene registrerte firmaet «Andersson & Sandrew».
Buvik
Buvik er en tidligere kommune i Trøndelag, opprinnelig en del av kommunen Byneset. Buvik ble fradelt som en egen kommune med 841 innbyggere i 1855.
1. januar 1964 ble området Langørgengårdene i Buvik med 11 innbyggere slått sammen med kommunene Flå, Horg, Hølonda og Melhus til den nye kommunen Melhus.
1. januar 1965 ble Buvik slått sammen med kommunene Børsa og Skaun til den nye kommunen Skaun. Buvik hadde på dette tidspunktet 1 267 innbyggere.
VM i friidrett innendørs 2018 – Høydehopp kvinner
Høydehopp for kvinner under VM i friidrett innendørs 2018 ble arrangert 1. mars 2018.
Resultater
Finalen startet klokka 18:45.
Terry Rance
Terry Rance var en av de opprinnelige gitaristene i det britiske heavy metal-bandet Iron Maiden. Han forlot bandet i 1976, bare ett år etter at bandet ble grunnlagt. Han ble erstattet av Bob Sawyer.
I 2006 ble de to opprinnelige gitaristene i Iron Maiden – Rance og Dave Sullivan – ansvarlige for driften av den Maiden-inspirerte bargrillen Eddie's Bar i Algarve, Portugal.
Bury St. Edmunds-katedralen
Bury St. Edmunds-katedralen er en katedral i Bury St. Edmunds. Den har vært en katedral siden 1914, da The Diocese of St. Edmundsbury and Ipswich ble dannet. Den er i nygotisk stil.
Kim Hwang-sik
Kim Hwang-sik (født 9. august 1948 i Jangseong i Sør-Jeolla) er en sørkoreansk dommer og konservativ politiker.
Han var statsminister i Sør-Korea 2010–2013, og representerte Saenuri-partiet. Han ble nominert som statsminister av president Lee Myung-bak den 16. september 2010, og prosessen med å godkjenne kandidaten i Sør-Koreas nasjonalforsamling startet den 29. september. Han ble godkjent den 1. oktober. Lee gikk av som president den 25. februar 2013, og Kim fratrådte dagen etter.
Amanda Svensson
Amanda Sofia Svensson (født 1987 i Arlöv) er en svensk forfatter.
Svensson vokste opp i Malmø. Hun begynte å skrive skjønnlitteratur i ungdommen og var som 17-åring med i finalen av Lilla Augustpriset. Hun utdannet seg på skriveskole på Fridhems folkhögskola i Svalöv 2006–2008, og studerte litteraturvitenskap og fransk ved Lunds universitet fra 2011. Hun flyttet til London 2015, og til Cornwall noen år senere.
Svensson debuterte med romanen Hey Dolly i 2008. Hennes andre roman, Välkommen till den här världen, ble nominert til Augustpriset 2011. I 2018 kom hennes gjennombrudd med Et system så storslått at man blendes. Denne romanen ble tildelt P.O Enquist-prisen og Svenska Dagbladets litteraturpris. Hun har blitt sammenlignet med forfattere som Marisha Pessl, Tomas Mann og Zadie Smith.
Contract of Evil
Contract of Evil er en Star Wars fanfilm, hvor man ser hvordan Darth Maul fikk sin tittel som fullverdig Sith-lord, ved å drepe de to Sith-lordene Darth Anarchis og Darth Wroth. Darth Anarchis og Darth Wroth hadde tapt en rettssak angående interne stridigheter i Sith-ordenen. Tidlig i filmen ser man en ukjent Sith-ridder som kommer for å drepe dem, men han mislykkes, og blir myrdet. De har myrdet mange Sith-riddere som har kommet for å henrette dem, og har derfor en stor samling lyssabeler.
Banesykling under EM i Glasgow 2018 – 15 km scratch menn
15 km scratch for menn under EM i banesykling 2018 ble arrangert i Glasgow i Skottland 3. august 2018.
Eksterne lenker
Offisiell resultatliste
Curling Legs
Curling Legs Productions A/S (etablert 1992 i Oslo) er en norsk bedrift som produserer musikkutgivelser (LP, CD, DVD). I 1993 overtok de rettighetene til plateselskapet til Norsk jazzforbund, Odin Records, og fortsetter målsettingen om å publisere norsk jazz. Det eies av Knut Værnes, Morten Halle og Helge Westbye. Musikken distribueres gjennom bedriften Musikkoperatørene. Bedriften er med i FONO.
DS «Fjordbuen» (1899)
DS «Fjordbuen» var i perioden 1899-1949 en lokalrutebåt i fart i Ryfylkebassenget. «Fjordbuen» tilhørte de første ti årene Ryfylke Dampskibsselskab (det andre). Våren 1899 overtok Det Stavangerske Dampskibsselskab Ryfylke Dampskibsselskab med ruter og dampbåtene «Fjordbuen» og DS «Øibuen». Stavangerske benyttet «Fjordbuen» i sine ruter frem til 1949, da den ble solgt for bruk som flytende omlastningsanlegg for sild på vintersildfiske. Først rundt 1965 ble den endelig opphugget.
Nascio
Nascio er en slekt av biller som hører til familien praktbiller (Buprestidae).
Utbredelse
Slekten er utbredt i Australia.
Systematisk inndeling
Inndelingen følger
Shinigami
Shinigami (死神, shinigami, «dødsgud») er det japanske navnet på forskjellige personifiseringer av døden, og da spesielt «mannen med ljåen», hvor døden fremstilles som et levende skjelett med en stor ljå. Selv om ordet oversatt direkte betyr «dødsgud» er altså ordet shinigami mer et navn på den vestlige fremstillingen av døden som «mannen med ljåen». Dette er også fordi tegnet 神 (uttales som oftest kami eller gami) ikke betegner en allmektig monoteistisk gud som i kristendommen, jødedommen eller islam.
I nyere tid har imidlertid ordet shinigami blitt brukt i forskjellige sammenhenger for å representere en guddom for død, selv om dette ikke forekommer i shintoismen, som er religionen som begrepet kami skriver seg fra.
Forekomst i moderne populærkultur
I den japanske manga-tegneserien Bleach er en shinigamis oppgave å sende sjeler videre til enten himmelen eller helvete.
Også i Death Note er det Shinigami, som bor i Shinigamiriket, en utenomjordisk verden. Deres oppgave er å skrive navn på folk som er klar for å dø. Noen ganger mister de boken sin ned på jorden og hvis et menneske får tak i den eiere han/hun den. Shinigamien følger da etter eieren hele tiden ettersom det er bare en som har tatt i den som kan se dødsguden.
Banner
Banner er en type fane, det vil si et flaggliknende kjennetegn og samlingsmerke med symboler, farger («tinkturer») og figurer fra våpenskjold og lignende. Bannere er særlig brukt som militært felttegn eller stridsmerke i krig. Heraldiske våpenbannere er opphengt i ordenskapeller for visse britiske ridderordener (se avbildningen av bannere for riddere av Tistelordenen i Edinburgh).
Et banner kan på norsk også bety en overskrift, et tekstbånd eller tekstfelt som går tvers over en avisside eller en webside, ofte som en webannonse. Banner kan dessuten brukes om reklamebannere og demonstrasjonsplakater, særlig i form av store, avlange bånd og plakater med tekst og budskap.
Ordet banner har kommet til norsk via fransk bannière fra det middelalderlatinske bannum, en omskriving av et opprinnelig germansk ord som betyr «felttegn».
Eksterne lenker
Estandarte Étendard (bannière) Sztandar
Sørfjorden (Sjona)
Bygda Myklebustad ligger på sørsiden av fjorden.
Fylkesvei 17 går langs begge sider av fjorden, til den går nordover gjennom Sjonatunnelen.
Paul Verhoeven
Paul Verhoeven (født 18. juli 1938 i Amsterdam) er en nederlandsk regissør, manusforfatter og produsent som har laget filmer i både Nederland og USA. Eksplisitt voldelig og/eller seksuelt innhold og sosial satire er varemerker for både hans drama og science fiction-filmer. Han er best kjent for å ha regissert den amerikanske spillefilmer RoboCop (1987), Total Recall (1990), Basic Instinct (1992), Starship Troopers (1997), og Hollow Man (2000).
Hamish Pepper
Hamish Martin Pepper (født 13. mai 1971) er en newzealandsk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 5.
Paul Verhoeven
Turks fruit (1973) fikk prisen for beste nederlandske film of the Century ved Nederland Film Festival. Hans filmer sammen mottok totalt ni Oscar-nominasjoner, hovedsakelig for redigering og effekter. Både RoboCop og Total Recall vant en Academy Special Achievement Award. I kontrast, ble hans film Showgirls (1995) dårlig mottatt og vant syv gull Raspberry Awards, men har blitt en kultfilm over tid.
Acta Borealia
Acta Borealia, Nordic journal of Circumpolar Societies er et tverrfaglig vitenskapelig tidsskrift for kulturstudier, utgitt på engelsk av Routledge med utgangspunkt i Tromsø museum / Universitetet i Tromsø. Tidsskriftet publiserer resultater av forsking på samfunn i Nordområdene.
Tidsskriftet legger mest vekt på spørsmål knyttet til
Redaktører i Norge
Den nåværende redaktørgruppen består av:
Piestus
Piestus er en slekt av biller som hører til familien kortvinger (Staphylinidae).
Utseende
Smale, flate, jevnbrede kortvinger, hodet er stort og bredt, noen har skarpe "horn" i pannen. Antennene er lange og tynne. Kjevene (mandiblene) stikker fram foran hodet. Pronotum er bredest nær forkanten, med rundede sider. Dekkvingene er forholdsvis lange, bakkroppen smal.
Rímac
Rímac er en elv som renner gjennom Perus hovedstad, Lima. Rimac har sin etymologiske opprinnelse fra inkaenes språk, quechua, og betyr «den snakkende elven». I dag er elven nesten uttørket.
Seraina Boner
Seraina Boner (født 11. april 1982) er en sveitsisk skiløper bosatt i Davos. Hun studerer sports- og bevegelsesvitenskap på Universität Basel og har en deltidsstilling som gymnastikklærer på yrkesfagskole i Davos.
Karriere
I 2011 vant hun Marcialonga, Birkebeinerrennet og Norefjellrennet. Hun kom på andreplass i König Ludwig Lauf og Jizerská padesátka. Hun ble også sveitsisk mester på 30 km i 2011. Hennes gode resultater gjorde at hun vant Ski Classics dette året.
I 2013 vant hun Marcialonga. Hun vant Ski Classics sammenlagt i 2013 og 2014.
Kong Fanyu
Under Vinter-OL 2022 i Beijing, ble hun nummer 6.
National Science Foundation
National Science Foundation (NSF) er et offentlig organ i USA som støtter grunnleggende forskning og utdanning i alle ikke-medisinske felt av vitenskap og teknologi. Den medisinske forskningen dekkes av National Institutes of Health. Med et årlig budsjett på omkring USD 7,5 mrd. (2016), finansierer NSF cirka 24 % av den føderalt støttede grunnforskningen som utføres av universitetene i USA. På noen felt, som matematikk, informatikk, økonomi og samfunnsvitenskap, er NSF den viktigste kilden til nasjonal støtte.
Direktøren i NSF, underdirektøren og de 24 medlemmene i National Science Board (NSB) utpekes av presidenten og stadfestes av Senatet. Direktøren og underdirektøren er ansvarlige for administrasjon, planlegging og budsjett, i tillegg til daglige operasjoner, mens NSB møtes seks ganger årlig for å fastslå de generelle retningslinjene.
Fylkesvei 231 (Møre og Romsdal)
Fylkesvei 231 i Møre og Romsdal går mellom Eidem og Hamnneset i Fræna. Veiens lengde er 8,5 km.
2019 ble veien delt opp i fylkesvei 6056 Tornes – Hamnneset, og fylkesvei 6057 Tornes skole – Eidem.
Nattasylet (1957)
Nattasylet (originaltittel: Donzoko) er en japansk film fra 1957 regissert av Akira Kurosawa. Filmen er en adaptasjon av Maksim Gorkijs teaterstykke av samme navn med handlingen overført fra 1800-tallets Russland til Edo-perioden i Japan.
Den franske regissøren Jean Renoir filmatiserte også stykket i 1936 med Jean Gabin i hovedrollen.
Filmen var Kurosawas andre basert på et russisk littærert forelegg etter hans filmatisering av Dostojevskijs Idioten i 1951.
Pop-punk
Pop-punk er en form for rock musikk som blander punkmusikk med popmusikk. Betegnelsen er mye brukt om band fra 1990- og 2000-tallet, men brukes også om band fra 1970- og 1980-tallet som blandet punkmusikk med popmusikk. Sjangeren er i dag svært lite utbredt i Norge, men var på begynnelsen av 2000-tallet frem til omtrent 2010 en sterk kultur i norsk musikkmiljø frontet spesielt av band som hadde sin opprinnelse i Østfold fylke, blant andre All Friday, Pale Kids og The Bunny Complex.
Fylkesvei 6060
Nasjonal turistvei
Sammen med delstrekninger av fylkesvei 63, fylkesvei 663, fylkesvei 238 og fylkesvei 242 har deler av veien fått status som nasjonal turistvei Atlanterhavsvegen. Turistveien er 36 km lang.
Tostrupgården
Tostrupgården er en monumental forretningsgård på Karl Johans gate 25 i Oslo. Gården ligger mot Stortings plass, vis-à-vis Stortingsbygningen.
Historie
Byggverket er tegna av arkitektene Christian Fürst, Waldemar Hansteen og Torolf Prytz og reist 1896-1898 for juvelérfirmaet J. Tostrup, ved påbygging av to eldre bygninger. Det er i fem etasjer og er et av de eldste i Norge med bærende konstruksjoner i stål. De to nederste etasjene er kledd i polert svart labrador, de øvrige i fauskemarmor. Gården har rike dekorasjoner i smijern og blikkenslagerarbeider, og har utsiktstårn med spir.
Prytz fikk ideen til bygningen etter et besøk på verdensutstillingen i Chicago i 1893, The World's Columbian Exposition. Den var planlagt av arkitekten Daniel Burnham og landskapsarkitekten Frederick Law Olmsted og viste det beste av amerikansk byplankunst, med sentralområdet The White City som en hovedattraksjon. Prytz fikk også oppleve nye høyhus med stålkonstruksjoner og moderne tekniske installasjoner, tegnet av Louis Sullivan og andre. Tostrupgården fremstår av den grunn som et Chicago-høyhus med redusert høyde, både på grunn av det arkitektoniske utstyret og de konstruktive løsningene. Den var blant de første som fikk elevator og elektrisk belysning, men fulgte ellers mønsteret for de mange forretningspalassene som ble reist i Kristiania i «jobbetiden» i 1890-årene med huggen stein i fasadene og butikklokaler med store speilglassruter i begge de to nederste etasjene. Bygningen har status som verneverdig.
I perioden 1907–1911 lå Grand kinematograf, Oslos første kino, i bygården.
Kristianiabohemen Hans Jæger bodde sine siste leveår på et hospitsrom i Tostrupgården Privathotell. Da han ble dødssyk av kreft ønsket han å ende sine dager i det som hadde vært hans «hjem» de siste årene. Jægers nære venn Edvard Munch har foreviget dødsleiet i maleriet «Bohemens død».
Under den andre verdenskrig hadde sentralledelsen for Milorg dekkontor i 5. etasje.
Bryns patentkontor som senere ble en del av Zacco holdt til i bygningen frem til 2005. Deres ansatte Johan Vaaler er feilaktig kjent for å ha funnet opp bindersen.
I kjelleren lå den kjente restauranten Tostrupkjelleren og senere Presseklubben som var et utested for mediefolk og politikere. Senere flyttet denne til Egertorget.
I dag
I dag har bygningen forretninger i de to nederste etasjene og kontorer i de øvrige. Fremskrittspartiet har partikontor i Tostrupgården. I tillegg holder kleskjeden Zara, Morgenbladet, IT-sikkerhetsfirmaet Protego, rekrutteringsfirmaet Service Broker AS og advokatfirmaet Horgen og Horgen AS til i bygget. Utenfor bygningen ligger Stortings plass, på folkemunnet også kjent som dasslokket.
BFS Ballklubb
BFS Ballklubb (stiftet 7. mai 1996) er et idrettslag fra Farsund i Agder.
Historikk
Klubben ble etablert i 1996 som en elitesatsing av håndballaktiviteten i Idrettsklubben Borhaug, Farsund Idrettslag og Spind Idrettsforening, og i 1997 fulgte fotballaktiviten etter.
I juli 2004 overtok Farsund Idrettslag klubbens aktiviteter både på fotball- og håndballsiden og BFS-navnet var ventet å forsvinne ut av idretten i Farsund, men klubben overlevde.
I 2017 ble det foreslått av Lister24 at én ny elitesatsing også burde inkludere Lista Idrettslag.
Geoffrey II, hertug av Bretagne
Geoffrey II, hertug av Bretagne og jarl av Richmond (født 23. september 1158, død 19. august 1186) var hertug av Bretagne mellom 1181 og 1186 ved sitt ekteskap med arvingen Constance av Penthièvre. Geoffrey var den fjerde sønnen til kong Henrik II av England og Eleanora av Aquitaine.
Familie
På morsiden var han halvbror av Marie de Champagne og Alix av Frankrike. Han var en yngre bror av Vilhelm IX, greve av Poitiers, Henrik den unge konge, Matilda av England, hertuginne av Sachsen, og Rikard Løvehjerte. Han var også en eldre bror av Leonora av Aquitaine, Joan Plantagenet og Johan av England.
Kong Henrik sørget for at Geoffrey ble gift med Constance, arving til hertugdømmet Bretagne. De ble gift i juli 1181, og de fikk tre barn, et barn født etter hans død:
Liv
Geoffrey var femten år da han gikk med i det første opprøret mot sin far, men ble senere forsont med Henrik i 1174 da han deltok i våpenhvilen ved Gisors (hvor Rikard I av England fra fraværende) og senere da Rikard kom til forsoning ved et sted mellom Tours og Amboise. Geoffrey figurerte framtredende i det andre opprøret i 1183 og kjempet da mot broren Rikard på vegne av Henrik den unge konge.
Geoffrey var også kjent for å angripe klostre og kirker for å skaffe seg økonomiske midler for sine hærtokt. Denne mangelen på ærefrykt for religion skaffet ham kirkens misbehag og fikk de fleste kronikører til skrive nedsettende om ham.
Død
Geoffrey døde den 19. august 1186 i Paris i en alder av 28 år gammel. Det er to versjoner av hans død. Den mest vanlige hevder at han ble trampet i hjel i en ridderturnering. Ved hans begravelse skal en sorgtung kong Filip ha forsøkt å kaste seg i kisten. Roger av Hovedens krønike er kilden for denne versjon, men detaljen om kong Filips hysteriske sorg kommer fra Gerald av Wales.
I den andre versjonen, i en krønike av den franske kongelige skriver Rigord, døde Geoffrey av en brå og akutt underlivssmerte som ble rapportert å ha skjedd rett etter hans samtale med Filip hvor han skrøt av hans hensikt å ødelegge Normandie. Det er mulig at denne versjonen er oppdiktet av skriveren; brå sykdom er Guds straff for den utakknemlige sønn som gjør opprør mot sin far, og for hans ugudelighet. Alternativt kan turneringshistorien være en oppfinnelse av Filip for å hindre at Henrik oppdaget konspirasjonen; dikte opp en sosial grunn som en ridderturnering for at Geoffrey var i Paris og således skjule den virkelige grunnen til deres møte.
Geoffrey ble gravlagt i katedralen Notre-Dame i Paris.
I fiksjonen
Med en figur som ligger nært opp til Gerald av Wales’ beskrivelse nevnt overfor er Geoffrey en hovedfigur i James Goldmans skuespill The Lion in Winter (1966). I filmutgaven fra 1968 er Geoffrey portrettert av John Castle, og i den tilsvarende filmen fra 2003 er rollen fylt av John Light.
12 gammeldanslåter
12 gammeldanslåter er et musikkalbum med Lillebror Vasaasen, utgitt i 1995.
Uli Biaho
Uli Biaho (6 417 moh.) er en markant topp i fjellkjeden Baltoro Muztagh i Karakorum, Pakistan. Fjellets stupbratte vegger regnes som en av de største utfordringene for klatrere i Karakoram.
Uli Biaho ble første gang besteget av fire amerikanske klatrere via en direkterute opp fjellets østvegg. Bestigningen ble gjort i alpin stil, og klatrerne sto på toppen 3. juli 1979.
Michael Ancher
Michael Ancher (født 9. juni 1849 i Rutsker på Bornholm, død 19. september 1927 i Skagen ) var en dansk maler. Han var gift med kollegaen Anna Ancher (født Brøndum). De hørte begge til Skagensmalerne.
Biografi
Ancher mottok De neuhausenske priser i 1877 for «En Lægprædikant, der holder Gudstjeneste på Skagens Strand» og fikk sitt endelige gjennombrudd som maler i 1880 med «Vil han klare pynten ?», som ble kjøpt av Christian IX.
I årene etterpå fikk Skagen flere besøk av kunstnere, flest fra Skandinavia, slik at en etterhvert kunne snakke om en kunstnerkoloni. Sentralt i dette var Brøndums Hotel, hvor både Ancher selv og kollegaene møttes i hverdag og fest. Hans Anna var forøvrig søster av den daværende hotellverten, Dægn Brøndum.
Selv om de fleste kunstnerne falt for det særegne lyset som fantes der, var det mest de nære ting og fiskernes liv og levnet Ancher malte og tegnet.
Windsprite
Windsprite (tidligere kjent som langhåret whippet) er en moderne amerikansk mynde fra blanding av shetland sheepdog og whippet, fremavlet under henvisning til at en slik hundetype kan dokumenteres via malerier og skulpturer helt tilbake til renessansen. Den ble først presentert som en langhåret variant av renraset whippet, men dette har vist seg å ikke stemme, det er heller snakk om en ny rase under utvikling. Forskning viser at renraset whippet genetisk sett ikke er i stand til å føde langhårede avkom.
Jim Turner
Jim Turner (født 4. desember 1975) er en newzealandsk seiler som spesialiserer seg i starbåt. Under Sommer-OL 2012 i London representerte han landet sitt, der han ble nummer 5.
Windsprite
Utseende, anatomi og fysikk
Windsprite er en meget vakker hund, som på alle måter ligner en whippet med langhåret pels. Den er unektelig derfor mer egnet for våre nordiske klimaforhold. Kroppen er rektangulær i formen og pelsen gjerne «collie-farget» og silkeaktig, men alle farger og kombinasjoner er tillatt. Størrelsen er gjerne en tanke mindre i gjennomsnitt enn vanlig whippet, fordi disse hundene p.g.a. sin lengre pels ikke skal virke større.
Bruksområde
Tradisjonelt er mynder hetsende jakthunder, men denne rasen er først og fremst skapt for bli en god familie- og utstillingshund. Om den får slik godkjenning, vil den også kunne stille i konkurranser i lure coursing og annen hundsport der mynder egner seg.
Lynne og væremåte
Windsprite har et lynne og en væremåte som en whippet. En snill og grei hund, som passer utmerket som familiehund.
Arequipa
Arequipa er en by i den sydlige delen av Peru, nær grensen til Chile. Det er landets nest største by. Den ligger ved foten av vulkanen Misti. Arequipas historiske sentrum står på UNESCOs verdensarvliste.
Molorchineus
Molorchineus er en slekt av biller som tilhører familien trebukker (Cerambycidae).
Utbredelse
Arten er endemisk for Madagaskar.
Sarah Höfflin
Sarah Höfflin (født 8. januar 1991) er en sveitsisk freestylekjører.
Hun representerte Sveits under Vinter-OL 2018 i Pyeongchang, hvor hun tok gull i slopestyle.
Tekopp
Tekopp er et drikkekar til te. Tekopper kan være laget av glass, keramikk eller plast. De har normalt en hank i siden og en tilhørende skål, men det forekommer tekopper fra 1700-årene uten hank.
Det kan være vanskelig å skille mellom kaffekopper og tekopper, og ofte, særlig i nyere serviser, kan samme kopp være beregnet til begge deler. I noen serviser kan kaffe- og tekopper ha samme form, men forskjellige størrelser. En hovedregel er at tekoppene skiller seg ut ved at de er lavere, videre og ofte mer halvkuleformet enn kaffekopper. Tekopper rommer gjerne litt mer enn kopper som er beregnet bare til kaffe, og de kan romme fra 0,2 til 0,5 liter. Ekstra store tekopper kalles ofte frokostkopper.
Tekopp som måleenhet
Tekopp er også brukt som et tradisjonelt matlagingsmål i oppskrifter. Tekopp er ikke en SI-enhet. Enheten tekopp har ikke noe eget symbol.
En tekopp er vanligvis definert som 250 milliliter (som er lik 2½ desiliter eller ¼ liter), men dette kan variere etter hvor man er i verden.
Tekopp er en enhet som av og til brukes i matlaging. Enheten forekommer særlig i eldre matoppskrifter.
Med utgangspunkt i at en tekopp tilsvarer 250 ml, vil 1 tekopp være lik:
Og motsatt:
1 tekopp er, i forhold til SI-enheten liter, lik:
Tampa Bay Buccaneers i NFL-sesongen 2018
Tampa Bay Buccaneers spilte i lagets 43. sesong i National Football League og tredje under hovedtrener Dirk Koetter.
I sesongåpningen mot New Orleans Saints scoret Buccaneers 48 poeng i en kamp for første gang siden Super Bowl XXXVII. De slo også fjorårets vinnere av Super Bowl Philadelphia Eagles i uke 2, og tapte knapt mot Pittsburgh Steelers i uke 3, med Ryan Fitzpatrick som startende quarterback. Til tross for å ha hatt sin første 2–0 start siden 2010 ble Fitzpatrick erstattet med Jameis Winston i uke 4 mot Chicago Bears, og tapte da to før de fant en knapp seier mot Cleveland Browns på overtid i uke 7. Fitzpatrick startet så tre kamper før han igjen ble erstattet med Winston i kampen mot New York Giants, og forble kampstarteren ut sesongen. Selv om Buccaneers ledet ligaen i pasningsyards klarte de kun å tangere fjorårets sesongresultat på 5–11 og endte på sisteplass i NFC South for åttende gang på ti sesonger. Etter tapet mot Baltimore Ravens i uke 15 kunne ikka laget lenger nå sluttspillet for 11. sesong på rad. Fitzpatrick gikk 2–5 som starter og Winston gikk 3–6. Laget satte en ny lagrekord med 396 poeng i sesongen.
Hovedtrener Dirk Koetter fikk sparken 30. desember 2018, etter lagets tap mot Atlanta Falcons i uke 17.
Draft
Draftbytter
Ector County
Ector County er et fylke i den amerikanske delstaten Texas. Det ligger i de vestlige delene av delstaten. Det grenser mot Andrews County i nord, Midland County i øst, Upton County i sørøst, Crane County i sør, Ward County i sørvest og mot Winkler County i vest.
Tampa Bay Buccaneers i NFL-sesongen 2018
Seriespill
Note: Divisjonsmotstandere vises i fet tekst.
Ector County
Ector Countys totale areal er 2 335 km² hvorav 2 km² er vann. I 2000 hadde fylket 121 123 innbyggere og administrasjonssenteret ligger i byen Odessa. Fylket har fått sitt navn etter general Mathew Ector.
Gustavo Camerini
Gustavo Camerini (født 1. september 1907 i Alexandria i Egypt, død 26. september 2001 i Varese i Italia) var en italiensk offiser og advokat. Han kjempet i De frie franske styrker under andre verdenskrig. Camerini utmerket seg i slaget om Narvik og ble for dette tildelt Krigskorset, Norges fremste utmerkelse.
Bakgrunn
Camerini kom fra en jødisk familie. Han var født i Alexandria, der faren drev bankvirksomhet.
Camerini utdannet seg til jurist og arbeidet som advokat.
Andre verdenskrig
Etter den allierte tilbaketrekningen fra Norge 8. juni 1940 kom Camerini til Storbritannia, der han sluttet seg til De frie franske styrker. I september 1940 deltok han i styrkenes ekspedisjon til Dakar i Fransk Vestafrika. I 1941 ble han sendt til Eritrea, der han kjempet mot italienske styrker og deltok i erobringen av Massawa. Senere samme år tjenestegjorde han i Syria og deretter i Libya. I mai 1942 utmerket han seg igjen ved Bir Hakeim. Under Det andre slaget om El Alamein var han liaisonoffiser under general Kœnig. Camerini deltok i strid i Tunisia og kom i 1944 til Italia under kampene der. Fra juli 1944 var han stasjonert ved Frankrikes ambassade i Roma. Camerini ble demobilisert i oktober 1945.
Wong Choong Hann
Wong Choong Hann (født 17. februar 1977 i Kuala Lumpur) er en malaysisk badmintonspiller. Han har ingen større internasjonale mesterskapstitler, men kvalifiserte seg for VM i 2003 der han tapte i finalen og tok sølv. Han var tatt ut til å representere Malaysia under Sommer-OL 2008, der han røk ut i tredje runde mot overraskelsen Hsieh Yu-Hsing fra Kinesisk Taipei.
Gustavo Camerini
Utmerkelser
I tillegg til det norske Krigskorset ble han også tildelt St. Olavs Orden. Camerini ble utnevnt til medlem av den franske Frigjøringsordenen, var kommandør av Æreslegionen og storoffiser av Den nasjonale fortjenstorden, ble tildelt Croix de Guerre, Kolonimedaljen med spenner for Eritrea, Libya og Bir Hakeim, Medaljen for skadede og Minnemedaljen for Levanten.
Vennenes samfunn
Vennenes samfunn (også kalt Kvekersamfunnet), stiftet i England i 1652 av George Fox, regnes som et kristent trossamfunn. Kvekerne er etablert i alle verdensdeler, med hovedvekt i Kenya og Guatemala. Alle i kvekersamfunnet regnes som likeverdige, som «prester», en lære avledet fra Nytestamentets Peters første brev 2:9  De inkluderer de med evangelisk, konservativ, liberal og tradisjonell kvekerforståelse av kristendommen. I ulik grad forsøker de forskjellige bevegelsene som utgjør kvekerne verden over å unngå trosbekjennelser og hierarkiske strukturer.
Rundt 79 prosent av kvekerne verden over tilhører de «evangeliske» og «programmerte» grenene av bevegelsen – disse kvekerne dyrker sang og forberedt budskap fra Bibelen, koordinert av en prest. Rundt 11 prosent av kvekerne praktiserer ventende andakt, eller uprogrammert andakt hvor rekkefølgen i gudstjenesten ikke er planlagt på forhånd, og er overveiende stille, og kan bestå av en uforberedt preken fra de som er til stede. En del møter av begge typer har bokførte prester (Recorded Ministers) i deres møter, det vil si kvekere av begge kjønn som er anerkjent for å ha en gave i å preke, noe kvekerne anerkjenner.
Fredsarbeid
Kvekerne har en overbevisning om å jobbe for fredsarbeid og mange av kvekerne er pasifister, og deltar ikke i krig. De deltar i stedet aktivt i fredsarbeid på forskjellige måter.